Symptomer / anamnese:

Akutt eller subakutt synstap, ofte først som tråder og flotterende uklarheter i synsfeltet. Evt lysglimt. Oftest smertefritt og ensidig.

Disponerende sykdom:

Okulære: diabetesretinopati, proliferativ retinopati av annen årsak, eksudativ makuladegenerasjon, retinalt makroaneurysme, Coats sykdom m.fl.

Generelle: hypertensjon, blødningstendens

Evt. traume (inkl. valsalva-manøver)

Funn:

Svekket eller utslukket rød refleks. Blod i corpus vitreum (farge og struktur endrer seg med tiden).

Utredning:

Indirekte oftalmoskopi, evt ultralyd B-scan.

Mål: så nøyaktig oversikt over netthinnen som mulig.

Etiologi:

Vanligste:

Bakre korpusløsning med overrivning av retinalkar

Blødning fra retinal neovaskularisering

Gjennombruddsblødning fra subretinalt hematom ved eksudativ makuladegenerasjon

Sjeldnere:

Gjennombruddsblødning fra retinalt hematom ved makroaneurysme

Tersons syndrom (staseblødning fra retinalvener pga intrakraniell trykkstigning ved subaraknoidalblødning. Iblant bilateralt)

Behandling:

Ukjent årsak og manglende innsyn:

anta bakre korpusløsning med stor sannsynlighet for retinalruptur: observasjon med hyppige (daglige) kontroller, evt innleggelse. Fysisk ro, unngå valsalva. Høyt hodeleie. Evt seponere platehemmer, NSAIDS.

Kjent, ”ufarlig” årsak (AMD, Tersons):

Avvente spontan resorpsjon, evt vitrektomi ved manglende oppklarning etter ca 3 mnd, tidligere ved affeksjon av begge øyne

Kjent, ”farlig” årsak (proliferativ retinopati)

Avvente spontan resorpsjon hvis tilrådelig, evt tidlig vitrektomi (før 3 mnd)

Interne referanser

Eksterne referanser